|  |
| --- |
| **XXVI СТРУЧНИ СУСРЕТИ** |

|  |
| --- |
| **САВЕЗ УДРУЖЕЊА****МЕДИЦИНСКИХ СЕСТАРА** **ПРЕДШКОЛСКИХ УСТАНОВА СРБИЈЕ** |

***РЕЗИМЕ РАДА***

|  |
| --- |
|  Рад приказује остваривање промена у васпитно образовној пракси јаслица вртића ,,Горица", ПУ Чукарица. **Фокус је био да готове и унапред припремљене активности заменимо креирањем стимулативне средине, израњајућим активностима, узајамном подршком и осећањем припадања заједници која учи.** Наши **први кораци** у померању наше праксе ка вредностима нових Основа програма виде се у **заједничком учешћу свих актера** живота јаслица, у **уважавању дечјег аутентичног искуства као и креирању инспиративне средине.** **Први искорак** је био отвореност за другачији начин рада, затим хоризонталне размене са колегама као и преиспитивања која нас оснажују. Активности које су се реализовале настале су у договору са породицом, уважавајући дечју заинтересованост. Просторне целине које смо обликовали са децом пружиле су им могућност да заједно сарађују али и да се осаме.Праћењем дечје заинтересованости али и партнерством са родитељима, успешно смо реализовали пројекат “Зимница”. До пројекта смо дошли пратећи заинтересованост деце за песму “Успаванка за мрава”. Девојчица из групе је рекла да њена мајка припрема зимницу и одатле у размени са децом и пратећи ток њиховог искуства развили смо пројекат кроз низ корака. Као провокацију унели смо право поврће које су деца препознала, именовала, опипавала, мирисала, дегустирала. Приметивши жељу родитеља да активно учествују у животу и раду вртића, игру проширујемо ван радне собе и тако им пружамо могућност да учествују у игри са својом децом. Стимулативна креирана средина прераста у заједнички простор као место за дружење, игру и истраживање. У партнерству са родитељима, смо реализовали и пројекат,,Моја кућа путујућа" који заправо постаје подстицај за израду дидактичког средства.. Родитељи су, са својом децом,у топлини свог дома,стављали лични печат на платно искројено у облику куће а ми смо пратили са децом ток платна од куће до куће и играли се на свакој “станици” при доласку „кућице“ у вртић. Заједнички допринос кућици развио је код деце осећај групне припадности вртићу. Пројекат „Сенка“смо реализовали када смо за време доручка приметили да деца реагују на одсјај сата на зиду. Игре сенкама у соби смо подржали и временом се игра проширила у читавом окружењу у потрази за новим облицима сенки. Вођени питањима, идејом о даљем истраживању, новим изазовима и аутентичним решењима,пројекат смо наставили у дворишту вртића у потрази за сопственом сенком. **Рефлексијом** кроз три пројекта правимо својеврсну мапу учења, препознајемо јаке стране пројката али и простор за даље унапређивање праксе. Програм Нових Основа приближио нам је концепт реалног програма, како да померамо границе места учења. На нама је да подстичемо, проширујемо игру како би остварили најважнији циљ а то је насмејано, срећно и задовољно дете са њиховим родитељима.Кључне речи: учешће, дечја заинтересованост и проширивање игре |

* Област подвуците : Превентивна ЗЗ Нега и ВОР

 Термин стручног скупа : јесењи

 Наслов рада: РЕФЛЕКСИВНИ ПРАКТИЧАР У ГРАЂЕЊУ ЗАЈЕДНИЦЕ УЧЕЊА У ВРТИЋУ

 Аутори: Александра Крчевинац и Светлана Мијалковић уз подршку стручне сараднице Тијане Боговац.

 Установа: Предшколска установа Чукарица

 Адреса: Пожешка 28

 e-mail установе: office@pucvila.rs

 Начин излагања: Усмено/ Видео презентација \_\_\_\_\_\_\_\_\_\_\_\_\_\_ Постер\_\_\_\_\_\_\_\_

 Резиме Вашег рада може да садржио до 500 речи.

 Резиме се пише ћирилицом у Wordu. Користи се фонт Times New Roman.

 Резиме **несме** бити скениран

 Резиме уз радну верзију ПТТ или видео презентације послати електронски на

 **sumspus@gmil.com** најкасније до 10.07. 2022. године.